FI Euroopan unionin virallinen lehti C 338/124

KERTOMUS

Euroopan tautien ehkäisy- ja valvontakeskuksen tilinpäätöksestä varainhoitovuodelta 2009 sekä keskuksen vastaukset

2010/C 338/22

SISÄLLYS

Kohta Sivu JOHDANTO … 1–2 125 TARKASTUSLAUSUMA … 3–12 125 TALOUSARVIO- JA VARAINHALLINTOA KOSKEVAT HUOMAUTUKSETC … 13 126 Taulukko … 127 Keskuksen vastaukset … 129

JOHDANTO

1. Euroopan tautien ehkäisy- ja valvontakeskus (jäljempänä ’keskus’) perustettiin 21 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 851/2004 (1). Tukholmassa sijaitsevan keskuksen ensisijaisiin tehtäviin kuuluu ihmisillä esiintyvien tautien ehkäisyyn ja valvontaan liittyvien tietojen kokoaminen ja niistä tiedottaminen sekä tieteellisten lausuntojen antaminen. Sen on myös koordinoitava keskuksen toimeksiantoon kuuluvilla aloilla toimivien elinten eurooppalaista verkostoitumista (2).

2. Keskuksen talousarvio oli 51 miljoonaa euroa varainhoitovuonna 2009, kun se edellisenä vuonna oli 40,6 miljoonaa euroa. Keskuksessa työskenteli vuoden lopussa 199 henkilöä, edellisenä vuonna henkilöstön määrä oli 154.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Edellisten vuosien tapaan määrärahasiirtojen suurella määrällä on ollut talousarvion toteuttamiseen kielteinen vaikutus. Vuodelta 2008 siirrettyjä määrärahoja oli peruutettava 2,2 miljoonaa euroa. Siirrettyjen määrärahojen osuus vuonna 2009 oli 42 prosenttia osastossa 2 – Hallintomenot ja 63 prosenttia osastossa 3 – Toimintamenot. Tilanne voi vaarantaa vuoden 2010 talousarvion toteuttamisen ja on vuotuisperiaatteen vastainen.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan tautien ehkäisy- ja valvontakeskus (Tukholma) Perussopimuksen mukainen unionin toimivalta Keskuksen toimivaltuudet sellaisina kuin ne on määritelty neuvoston asetuksessa (EY) N:o 851/2004 Hallinto Viraston resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 Kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu. Kansallista politiikkaa täydentävä unionin toiminta suuntautuu kansanterveyden parantamiseen, ihmisten sairauksien ja tautien ehkäisemiseen sekä fyysistä ja mielenterveyttä vaarantavien tekijöiden torjuntaan. Kyseinen toiminta käsittää laajalle levinneiden vaarallisten sairauksien torjunnan edistämällä niiden syiden, leviämisen ja ehkäisemisen tutkimusta sekä terveysvalistusta ja -kasvatusta, samoin kuin rajatylittävien vakavien terveysuhkien seurannan, niistä hälyttämisen ja niiden torjumisen. (Euroopan unionin toiminnasta tehdyn sopimuksen 168 artikla) Tavoitteet — Parantaa EU:n kykyä torjua tartuntatauteja; etenkin todeta ja arvioida tunnettuja ja uusia terveyttä uhkaavia tartuntatauteja sekä tiedottaa niistä — näin ollen keskus koordinoi erikoistuneita seurantaverkostoja, antaa tieteellisiä lausuntoja, hoitaa varhaisvaroitus- ja reagointijärjestelmää sekä antaa tieteellistä ja teknistä apua ja koulutusta. Tehtävät — Koordinoi erikoistuneita tautien seurantaverkostoja ja edistää verkostoitumista; keskukselle kuuluu erityinen rooli tietojen keräämisessä, validoinnissa, analysoinnissa ja levittämisessä — antaa arvovaltaisia asiantuntijaneuvoja sekä laatii tieteellisiä lausuntoja ja tutkimuksia tartuntatautien alalla — hoitaa varhaisvaroitus- ja reagointijärjestelmää; laatii menettelyjä uusien terveysuhkien havaitsemiseksi — tukee jäsenvaltioiden valmiussuunnitelmia ja koulutusohjelmia — tiedottaa keskuksen työstä suurelle yleisölle ja asianomaisille osapuolille. 1 — Hallintoneuvosto Kokoonpano Hallintoneuvostossa on yksi kunkin jäsenvaltion nimeämä ja kaksi Euroopan parlamentin nimeämää jäsentä sekä kolme komissiota edustavaa jäsentä. Tehtävät Hallintoneuvosto vahvistaa keskuksen vuosittaisen työohjelman ja talousarvion sekä seuraa niiden toteuttamista. 2 — Johtaja Hallintoneuvosto nimittää johtajan komission ehdokasluettelon perusteella. 3 — Neuvoa-antava kokous Kokoonpano Yksi kunkin jäsenvaltion edustaja ja lisäksi kolme komission edustajaa, joilla ei ole äänioikeutta. Tehtävä Ryhmän tehtävänä on varmistaa keskuksen toimien ja lausuntojen tieteellinen korkealaatuisuus ja riippumattomuus. 4 — Ulkoinen valvonta Tilintarkastustuomioistuin. 5 — Vastuuvapauden myöntävä viranomainen Euroopan parlamentti myöntää neuvoston suosituksesta. Talousarvio 51 miljoonaa euroa (40,7 miljoonaa euroa) Henkilöstö 31.12.2009 Hyväksytyt toimet: 170 (130) Täytetyt virat: 129 (101) Muut toimet: 70 (53) YHTEENSÄ: 199 (154) henkilöstön jäsentä, joiden tehtävät jakautuvat seuraavasti: — operatiiviset tehtävät: 120 (91) — hallinnolliset ja avustavat tehtävät: 79 (63) — A (H1N1) -pandemia; riskien arviointi ja tuki jäsenvaltioille — 191 tartuntatautiuhan seuraaminen tietokannan avulla (Threat Tracking Tool, TTT) — 52 viikoittaista raporttia tartuntatautiuhista — tuki epidemioihin liittyviä tietoja kerääville yksiköille viiden suuren yleisötapahtuman osalta — 25 uusia uhkia koskevaa arviota ja 6 uhkapäivitystä — 2 simulaatioharjoitusta — 78 stipendiaatin ohjaaminen kentällä toimivien epidemiologien eurooppalaisen koulutusohjelman (EPIET) osalta — 346 kansanterveyden asiantuntijaa 30:sta EU-ETA-maasta osallistui keskuksen lyhyisiin koulutusjaksoihin — keskuksen uuden internetportaalin käyttöönotto — 43 tieteellistä julkaisua — toisen eurooppalaisen antibiootteja koskevan tietoiskupäivän järjestäminen; tapahtumaan osallistui 34 maata — tehostettu valvonta; erikoistuneiden seurantaverkostojen integroinnin jatkaminen — vuotuisen epidemiologisen kertomuksen julkaiseminen — vuotuisten tuberkuloosi- ja HIV/AIDS-kertomusten julkaiseminen — 28 influenssaa koskevaa viikkotiedotetta / influenssaa koskevaa viikoittaista seurantakatsausta vuodelle 2009 — yli 50 tieteellistä lausuntoa — kolmannen eurooppalaisen tieteellisen konferenssin järjestäminen sovelletun infektioepidemiologian alalla (ESCAIDE) lokakuussa 2009 Tukholmassa; yli 500 osallistujaa — toimivaltaisten elinten kokous lokakuussa 2009 Upsalassa; 270 osallistujaa. Lähde: Keskuksen toimittamat tiedot.

KESKUKSEN VASTAUKSET 13. Keskus on selvillä tilintarkastustuomioistuimen mainitsemasta ongelmasta ja miettii toimenpiteitä talousarvion toteuttamisen parantamiseksi, erityisesti kehittyneempien arvioiden ja suunnitelmien avulla, jotta vuotuisuusperiaatetta voitaisiin noudattaa tehokkaammin. Asiaa edesauttaa se, että keskuksen toiminta vakiintui vuonna 2010.

(1) EUVL L 142, 30.4.2004, s. 1.

(2) Taulukossa esitetään tiedotustarkoituksessa yhteenveto keskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/ 2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan keskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 26. maaliskuuta 2010 ja tilintarkastustuomioistuin vastaanotti sen 28. kesäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://ecdc.europa.eu/en/aboutus/Pages/AboutUs_KeyDocuments.aspx.